དེ་ལྟ་ནའང་བདག་གིས་ཆེས་མངོན་པར་འཕགས་པའི་གནས་ཚུལ་ཞིག་མཐོང་བྱུང་བ་ནི།ཚོགས་ཞུགས་པ་ཡོངས་ཀྱི་ལྷག་བསམ་རྣམ་དག་ངང་འབྲེལ་འདྲིས་བྱེད་པའི་འདུན་པ་དང་།ཉམས་མྱོང་དང་རིག་གནས་མི་འདྲ་བའི་བར་ཐག་ཉེ་རུ་གཏོང་བའི་འདུན་པ།ཨེ་ཤ་ཡའི་ཡུལ་གྲུ་སོ་སོའི་སྨན་བཅོས་ལག་ལེན་སྣ་ཚོགས་ཀྱི་སྐོར་རམ།ཡང་ན་བོད་ཀྱི་གསོ་བ་རིག་པ་ལ་མཚོན་ན་ཧི་མ་ལ་ཡའི་རྒྱབ་མདུན་གྱི་གསོ་རིག་ལག་ལེན་འདྲ་མིན་གྱི་སྐོར་མང་ནས་མང་དུ་ཤེས་པའི་འདུན་པ་བཅས་སོ།།དགོང་མོ་ཞིག་ལ་ཚོགས་འདུར་ཞུགས་པའི་བོད་ཀྱི་ཨེམ་རྗེ་དང་སྨན་པ་བོད་ཀྱི་གསོ་རིག་ཉམས་ལེན་པམང་ཤོས་ལྷན་ཅིག་ཏུ་དགོང་ཚིགས་མཆོད་པར་འཛོམས་ནས་རང་རང་སོ་སོའི་གཏམ་རྒྱུད་དང་གནས་ཚུལ་བརྗེ་རེས་བྱས།དེའི་ཕྱི་ཉིན་དཔེ་དེབ་འགྲེམས་སྟོན་གྱི་སྐབས་སུ་བདག་བོད་ཀྱི་སྨན་པ་ཞིག་ལ་ཐུགམི་འདིས་ཁོང་གི་ཚེ་སྟོད་ཀྱི་མདུན་ལམ་ལྷ་ས་ནས་བཏང་བ་ཡིན་ལ་ད་ལྟ་རྒྱ་གར་གྱི་ནང་དུ་སྨན་པ་རྩ་ཆེན་ཞིག་ཏུ་གྱུར་ཡོད།ཁོང་གིས་བདག་ལ་སྔ་ཉིན་དགོང་མོའི་སྐོར་དགོད་སྒྲ་གྱི་ལེར་བཤད།བདག་གིས་རོགས་རམ་བྱས་ཏེ་གདན་འདྲེན་བྱས་པའི་ཀྲུང་གོ་ནས་ཕེབས་པའི་བོད་ཀྱི་ན་གཞོན་སྨན་པ་ཞིག་ཡོད་པ་དེ་ཁོང་ལྷ་སར་ཡོད་སྐབས་ཀྱི་གྲོགས་པོ་ཞིག་གི་བུ་རེད་འདུགཁོང་གིས་དབུས་སྐད་ཀྱི་ལམ་གསུང་རྒྱུར།འདི་ནི་ལས་འབྲེལ་རེད།བདག་གིས་ཀྱང་དངོས་གནས་དེ་ལྟར་འདོད།